Keresd a szerző novelláját:

https://alomgyar.hu/kategoria/novellak

A szerzőtől az Álomgyár Kiadó gondozásában megjelent:

Gondolatmappa, 2017

Elveszve (Aranykör 1.), 2018

Keresés (Aranykör 2.), 2019

99 gondolat a szeretetről, 2019

Egy nap a parton, 2020

99 gondolat a szerelemről, 2020

Április út, 2021

© Hidasi Judit, 2021

Hungarian edition © Álomgyár Kiadó, 2021

Minden jog fenntartva!

Borítóterv: Fehér Zsanett

További grafikai munka: Németh Renáta

Szerkesztette: Kővári Bettina

Korrektúra: Török Tünde

Tördelés: NovaBook

Álomgyár Kiadó, Budapest, 2021

Felelős kiadó: Nagypál Viktor

Elérhetőségeink:

+36 30 487 3552

admin@alomgyar.hu

www.alomgyar.hu

www.facebook.com/alomgyar

instagram.com/alomgyarkiado

Elektronikus változat
Békyné Kiss Adrien

ISBN 978-963-5702-86-2

Az olvasóhoz

Ennek a könyvnek az ötlete valójában a második Gondolat-könyv (99 gondolat a szeretetről) írása közben merült fel bennem először. Dédelgettem az ötletet, és vissza-visszatértem hozzá, mert a valódi hívás, az inspiráció csak egy éve jött.

Arra gondoltam, milyen jó lenne egy olyan könyvvel megajándékozni az olvasót, amit egész évben elvihet magával, amivel kezdheti vagy zárhatja a napot. Milyen jó lenne egy olyan könyvet írni, ami minden napra ad valami gondolkodnivalót, egy mantrát!

Mint minden mantra vagy gyógyító gondolat, újra felbukkan, csak más formában a könyv lapjain, a különböző napoknál.

Az önszeretetről, a mérgező kapcsolatok felismeréséről, a reményről, a hitről és arról akartam írni, hogy ha valamit tényleg akarunk és dolgozunk érte, akkor azt előbb-utóbb elérjük. Éppen ezért az itt szereplő tanácsok nemcsak gondolatébresztők, hanem segítenek az elengedésben, megerősítenek az elhatározásainkban is.

Természetesen nem rejti ez a könyv a boldogság kulcsát vagy biztos receptjét. Ilyet kár is lenne elvárni bármilyen szövegtől. Nem fog megváltozni az életed, és nem leszel egyik pillanatról a másikra boldog és kiegyensúlyozott akkor, ha nem dolgozol ezen.

Ugyanakkor az elinduláshoz segítséget adnak ezek a sorok. Gyakran érintem benne a visszatérő témáimat: az önismeretet, az elcsendesedést, a megfelelési kényszert mint az életünk egyik megrontóját. Úgy hiszem, hogy ha azonos témákat más-más körítésben dolgozunk fel, előbb-utóbb a részünkké válnak, akár a reggeli mantrák. Ezért ismétlem őket akár úgy is, hogy más napszakhoz vagy évszakhoz kötöm.

Tarts velem ezen az egyéves utazáson! Kezdd el a könyvet bármelyik nap, amikor úgy érzed, szükséged van rá! Úgy működik, mint egy öröknaptár, bármilyen évben, bármilyen napon elkezdhető vagy folytatható az olvasása.

Szeresd magad minden egyes nap egy kicsit jobban!

Szeretettel,

Judit

Január

01. 01.

El kell döntened, hogy ez csak egy új nap lesz, vagy egy új élet. Mindkét verzió rendben van. Senki nem mondta, hogy egy nap alatt változtatnod kellene bármin is. Haladj a saját tempódban, elvégre a növények is így nőnek, és nem szidja őket le senki emiatt!

01. 02.

Valójában mindig rá kell csodálkozni az új nap kezdetére. Azt hiszem, hogy olyan ember szeretnék lenni, aki képes megállni az ablak előtt és gyönyörködni a napfelkeltében, vagy épp abban, hogy még sötét van, ébred az utca. Tűnődtél már azon, hogy az emberek, akikkel találkozol, megváltoztatják-e az életed? Vagy te az övékét?

01. 03.

Nem akarok azon igyekezni, hogy erősnek látszódjak mások szemében. De hosszú az út a dühtől a megnyugvásig, a rátartiságtól a mosolygó önbizalomig. És sokszor nem mindig tartok itt. Szerintem senki sem. Ezért pedig soha nem szabad magadat okolni. Nem lehetsz minden nap erős.